Valgevene opositsiooni aktivist Pavel Severinets teatas, et juhul kui Venemaa peaks tema kodumaa okupeerima, on ta nõus koos oma mõttekaaslastega metsavennaks hakkama.    Opositsionääri Pavel Severinetsi sõnul on tema jaoks okupatsioon aastaid teemaks olnud Valgevene ja Venemaa ühinemine, kirjutab Leedu DELFI.    Oma intervjuus Leedu ajakirjanikele ütles Severinets, et valgevenelased olid juba Nõukogude Liidu ajal nõukogude militarismi poolt allasurutud. Tema sõnul oli  Valgevene terve okupatsiooni ajal Moskva jaoks rasketehnika tootmistsehhiks ja kavandatava Euroopa vastase sõja stardiplatsiks.    Nõukogude okupatsiooni aegne teistimõtlejate tagakiusamine ja kommunistlikku ideoloogia juurutamine lõi Severinetsi sõnul soodsa pinnase ning valmistas sisuliselt ette isevalitseja Aljaksandr Lukašenka võimule tuleku. Severinets on kindel, et Valgevene rahvas tõuseb varem või hiljem praeguse võimu vastu üles.